দুর্গানগরের বাসিন্দা রবিন পালকে ভর্তি করা হয় দমদম হাসপাতালে। ভর্তির কিছুক্ষণের মধ্যেই মৃত্যু হয় রোগীর। এরপরেই ক্ষুব্ধ রোগীর পরিবার হাসপাতালে চড়াও হয়।
 নিজস্ব প্রতিবেদন: ফের চিকিত্‍সায় গাফিলতির অভিযোগে রোগী মৃত্যু । হাসপাতালে তাণ্ডব রোগীর পরিবার ও বাসিন্দাদের। শনিবার দুপুরে দুর্গানগরের বাসিন্দা রবিন পালকে ভর্তি করা হয় দমদম হাসপাতালে। ভর্তির কিছুক্ষণের মধ্যেই মৃত্যু হয় রোগীর। এরপরেই ক্ষুব্ধ রোগীর পরিবার হাসপাতালে চড়াও হয়। অভিযোগ হাসপাতালের কর্মীদের মারধর করা হয়। শুরু হয় ভাঙচুর । ইট ছুঁড়তে শুরু করেন বিক্ষোভকারীরা। পরিস্থিতি সামাল দিতে লাঠি চালায় পুলিস । অভিযোগ, গোটা ঘটনার নেতৃত্বে ছিলেন স্থানীয় তৃণমূল কাউন্সিলর বিধান বিশ্বাসের ভাই বিশ্বজিত বিশ্বাস। তাকেও গ্রেফতার করে পুলিস। মদ্যপ অবস্থায় তাণ্ডবের অভিযোগ।